
RAPORT

asupra propunerii legislative privind proclamarea "Zilei Imnului Naţional al României"


În urma examinării propunerii legislative privind proclamarea "Zilei Imnului Naţional al României" în şedinţa din 7 aprilie 1998, propunem ca aceasta să fie supusă spre dezbatere şi adoptare cu următoarele amendamente:

	Nr.

crt.
	Articolul

(textul iniţial)
	Amendamnetul propus

Text adoptat de comisie
	Motivare

	0
	1
	2
	3

	1.
	Titlu

Lege privind proclamarea "Zilei Imnului Naţional al României"
	Titlu

Lege pentru proclamarea "Zilei Imnului Naţional al României"
	Pentru a sublinia mai exact scopul reglementării.

	2.
	Art. 1-(1) 

Se proclamă ziua de 29 iulie "Ziua Imnului Naţional al României - Deşteaptă-te Române", simbol alunităţii Revoluţiei Române din 1848.
	Art. 1-(1) 

Se proclamă ziua de 29 iulie "Ziua Imnului Naţional al României - Deşteaptă-te Române", simbol alunităţii Revoluţiei Române din anul 1848.


	Pentru claritatea textului.

	3.
	Art.2-(2)
În Capitală şi în municipiile reşedinţă de judeţ se vor organiza ceremoniale publice de intonare a Imnului Naţional al României şi de înălţare a Drapelului Naţional,pe baza normelor convenite între prefecturi, primării şi comenduirile de garnizoană.
	Art.2-(2)

În municipiul Bucureşti şi în municipiile reşedinţă de judeţ se vor organiza ceremoniale publice de intonare a Imnului Naţional al României şi de înălţare a Drapelului Naţional,pe baza normelor convenite între prefecturi, primării şi comenduirile de garnizoană.
	Pentru claritatea textului.

	4.
	Art.3

Cu prilejul sărbătoririi în anul 1998 a "Zilei Imnului Naţional al României", Camera Deputaţilor şi Senatul se vor întruni în şedinţă solemnă.
	Art.3

În anul 1998 sărbătorirea "Zilei Imnului Naţional al României" se va realiza odată cu  celebrarea "Zilei Drapelului Naţional, la 26 iunie, în şedinţa comună solemnă  a Camerei Deputaţilor şi  Senatului
	Pentru a se evita disfucnţionalităţile organizatorice care ar putea apărea din cauza desfăşurării vacanţei parlamentare .


	PREŞEDINTE,
	SECRETAR,

	Gabriel ŢEPELEA 
	Puiu HA(OTTI

